1 En non de Notre Soignor, amen. En l'an de l'incarnation d'ycelui mil trois cenz et quarente, lou lundi devant la feste de la resurrection de 2 Notre Soignor, saichent tuit que je, Perrenelle, femme Perrin lou Beaulvallet de Chevigney, auctorizée en ceu de mondit mari et feme ta- 3 illauble, exploitauble et justisauble de religious home frere Jaque, priour dou prioré de Saint Johan de Semur, en non de luy et de 4 sondit prioré, cognois et confesse que je, por moy et pour mes hors loyauls nez de mon propre corps, retien por non et pour titre de 5 loyer perpetuel doudit prior, en non de luy, de sondit prioré et de ses successors : premierement les maisons, curtilz et appartenences qui jadis 6 furent Mathier Barrteaul, home doudit prior et prioré, seanz a Chevigney, delez lou curtil a la file Jehannot Berthier doudit leu, et delez la mai- 7 son et curtil Chauteraul. Item hun prey seant delez lou curtil Tarnoysot et delez lou curtil Adeline, file au Beaulvallet. Item une piece 8 de terre seant ou finage de Chevigney en Broce Bernart, delez lou champ Jehan Pouloig et delez lou champ Jehan Jobot. Item une piece de terre 9 seant oudit finaige en champ Melot, delez la terre Agnes, feme Jehan, maistre Pierre de Semur, et delez la terre es enfanz au Golu. Item une autre 10 piece de terre seant oudit leu, delez la terre des dessusdiz. Item une autre piece de terre seant oudit leu, delez la terre au Paige et delez la terre 11 es enfanz Torteaul. Item doues pieces de terre seanz en Craye, li une delez la terre es hors au Golu et delez la terre li autre piece Tarnoysot, les 12 quels chouses auximant1 furent toutes audit Mathier, et sunt escheoites et advenues audit priour pour cause de mainmorte. Et ceste 13 retenue je fais pour la some de quarente livres tornois d'antrée, et pour quarente soulz tornois de loyer annel, lesquels nous, Porrins li Beauls 14 Vallez et Perrenelle sa feme ou li hor loyaul de moy Perrenelle, nez de mon corps et engendrez de mon mari, paieruns, sumes tenu et prome- 15 tons rendre et paier audit monsoignor lou prior ou a son certain commendemant chascun an a la saint Remy, et avec ceu nous paieruns 16 et sumes tenu paier audit priour les debites et toutes redivances que doivent et puent devor annuelment li heritaige dessusdit, surs 17 poinne de paier touz domaiges et interest audit prior ou a ses successors qu'il dirunt aux havor encoruz, pour simple paroule, por deffaut 18 de la paie, et pour covenance, je, Perrenelle ne midit hoir, lesdiz heritaiges ou aucunls d'aux ne puis vendre, doner, eschangier, aliener ne 19 mettre fuers de noz mains, se ceu n'est es propres homes doudit prior et de sondit prioré, et dou consentement doudit prior et de ses successors. 20 Et se il advenoit, que jay ne soit, que je, Perrenelle, mure senz hor loaul de mon corps, je cognois que lidit heritaige doivent revenir audit 21 prior et a son prioré, ou es successors doudit prior, nonobstant longue saisine ou aucune prescription de temps. Toutevoyes pour cause desdiz heritaiges 22 lidiz priours ne sui successor ne noz puent demander autre taille que los diz quarente soulz, mas nous marié voluns que de noz autres heritaiges 23 que nous tenons, sa taille li soit sauve, promectenz pour noz sairemenz donez surs sains evangiles et surs l'obligation de nous, de nos hors 24 et de noz biens presenz et a advenir, toutes ces chouses devant dictes faire, acomplir, tenir et garder firmement, toutes exceptions arriers mises, 25 et en ces chouses faire, je Perrins a madicte feme ha doné m'auctorité. Ou tesmoin de laquel chouse nous havons requis lou seaul de la court monseigneur 26 lou duc de Borgogne estre mis en ces lettres, a la juridiction de laquel court noz supmectons nous et nos hors. C'est fait en la presence Guillaume, tabellion et coadjuteur 27 Guiot, tabellion de Semur, Perrin Chevillart, Guiot Bauduyn et Monsieurr Pierre Bridon, prevout, tesmoins a ceu appalez en l'an et jour dessus diz.